มีอาการหายใจไม่อิ่ม ความดันสูง มีไข้ แน่นท้อง ไปหา เอ็กซเรย์ปอดปกติ คลื่นหัวใจปกติ ออกซิเจนในเลือดปกติ พบความดันสูง ให้ยาความดัน แก้ไข้ เมื่อกินยาประมาน1สัปดาห์.รู้เสึกเหนื่อยง่าย ท้องร้องโครกคราก เรอบ่อย ไอ ไอมากตอนกลางคืน ในคอรู้สึกน้ำลายเหนียวตอนกลางคืน รู้สึกเปรี้ยวในปาก ถ้าท้องอืดก็จะหายใจไม่อิ่ม เกิดจากอะไรคะ ขอบค่ะ
สวัสดีค่ะอาการหายใจไม่อิ่ม มีไข้ แน่นท้อง เปรี้ยวในปาก ท้องอืดดังกล่าวมานั้น อาจจะเกิดจาก การมีกรดไหลย้อน ทำให้มีอาการเรอ เปรี้ยวในปาก หายใจไม่อิ่มได้ แต่อาจจะไม่อธิบายเรื่องไข้ สาเหตุอื่นๆเช่น กระเพาะอาหารอักเสบหรือมีแผลในกระเพาะอาหาร การมีการติดเชื้อในทางเดินอาหาร การมีการติดเชื้อในระบบใดๆที่ทำให้มีไข้ เช่นทางเดินหายใจ อาจมาด้วยไข้ ไอ หอบเหนื่อย ทางเดินปัสสาวะอาจมีปัสสาวะแสบขัดจากที่กล่าวมา ถ้าอาการหลักๆอยู่ในระบบทางเดินอาหาร อาจจะเป็นเรื่องกรดไหลย้อนได้มากที่สุด เบื้องต้นรับประทานอาหารอ่อนๆสุกสะอาด กินแล้วนั่งหัวสูงไว้ก่อน ไม่นอนลงทันที รับประทานยาลดกรดภายใต้การดูแลของแพทย์สังเกตอาการถ้ามีไข้จริง หรือมีอาการเรอบ่อยๆ คลื่นไส้ กินได้น้อย น้ำหนักลด ถ่ายดำร่วมด้วย ควรกลับไปพบแพทย์เพื่อตรวจซ้ำ